b"\n_START_ARTICLE_\nGareth Gates\n_START_SECTION_\n\xc5\xa0eima, vaikyst\xc4\x97\n_START_PARAGRAPH_\nGim\xc4\x97 Bradforde, Polo Geitso (Paul Gates) ir Wend\xc4\x97s Broudbent (Wendy Broadbent) \xc5\xa1eimoje. Turi 3 seseris: D\xc5\xbeesik\xc4\x85 (g. 1993), \xc5\xa0arlot\xc4\x99 (g. 1991) ir Nikol\xc4\x99 (g. 1985). \xc5\xa0eimoje kartu augo pusbrolis D\xc5\xbeeimsas (g. 1986), kur\xc4\xaf globoti apsi\xc4\x97m\xc4\x97 Garetho t\xc4\x97vai \xe2\x80\x93 jie nuolatos globojo svetimus vaikus._NEWLINE_Vos tik Garethui sukako 9-eri metai, jis prad\xc4\x97jo lankyti Bradfordo katedros (Bradford Cathedral) chor\xc4\x85. Netrukus tapo pagrindiniu choro vokalistu ir, 1997 m. karalien\xc4\x97s vizito metu, dainavo jai solo. Baig\xc4\x97 8-ias pianino, gitaros ir dainavimo klases. Dar prie\xc5\xa1 muzikinio \xc5\xa1ou Pop idol finalus jis jau buvo u\xc5\xbesitikrin\xc4\x99s viet\xc4\x85 Karali\xc5\xa1kajame muzikos koled\xc5\xbee (Roayl Northern College of Music).\n_START_SECTION_\nPo muzikinio talent\xc5\xb3 \xc5\xa1ou\n_START_PARAGRAPH_\nG. Geitso pirmasis singlas, Unchained Melody koveris, \xc4\xafsiver\xc5\xbe\xc4\x97 \xc4\xaf pirm\xc4\x85sias JK top\xc5\xb3 vietas, taip i\xc5\xa1 j\xc5\xb3 i\xc5\xa1stumdamas Will Young (Pop idol nugal\xc4\x97tojas) pirm\xc4\x85j\xc4\xaf dvigub\xc4\x85 singl\xc4\x85 Anything Is Possible / Evergreen. Singlas JK tapo dvigubai platininiu, o ITV \xc5\xbei\xc5\xabrovai i\xc5\xa1rinko j\xc4\xaf geriausiu 2002 m. \xc4\xafra\xc5\xa1u (2002's Record of the Year). Vis d\xc4\x97lto jam teko nusileisti Vilo Jango tris kartus platininiu tapusiam debiutiniam singlui._NEWLINE_S\xc4\x97km\xc4\x97 lyd\xc4\x97jo ir 2-\xc4\x85j\xc4\xaf singl\xc4\x85 Anyone of Us (Stupid Mistake), kuris sulauk\xc4\x97 did\xc5\xbeiulio populiarumo (buvo nupirkta daugiau nei 570 t\xc5\xabkst. kopij\xc5\xb3). 3-asis singlas The Long And Winding Road, sudainuotas duetu su Vilu Jangu, taip pat pasiek\xc4\x97 pirm\xc4\x85sias top\xc5\xb3 vietas. 4-asis What My Heart Wants To Say pasiek\xc4\x97 pent\xc4\x85j\xc4\x85 top\xc5\xb3 viet\xc4\x85._NEWLINE_2002 m. G. Geitsas pasiek\xc4\x97 savo \xc5\xa1lov\xc4\x97s apog\xc4\x97j\xc5\xb3, kai tuometinis \xc5\xbeurnalas Smash Hits paskelb\xc4\x97 lapkri\xc4\x8dio 7 d. Tarptautine Geitso diena, skirt\xc4\x85 visiems Garetho Geitso fanams._NEWLINE_Debiutinis jo albumas What My Heart Wants To Say pasiek\xc4\x97 2-\xc4\x85j\xc4\x85 top\xc5\xb3 viet\xc4\x85, nusileid\xc4\x99s tik Deivido Gr\xc4\x97jaus (David Grey albumui A New Day At Midnight. Jau pirmosiomis i\xc5\xa1leidimo savait\xc4\x97mis albumo buvo parduota daugiau kaip 100 000 kopij\xc5\xb3, o ir netrukus albumas 2 kartus buvo pripa\xc5\xbeintas platininiu._NEWLINE_2003 m. dalyvavo Comic Relief 2003 labdaroje, kurioje su Kumars \xc4\xafdainavo singl\xc4\x85 Sirit In The Sky, kuris taip pat pasiek\xc4\x97 pirm\xc4\x85sias top\xc5\xb3 vietas ir jose i\xc5\xa1silaik\xc4\x97 2 savaites. G. Garethas pasirod\xc4\x97 ir Comic Relief, Celebrity Driving School (\xc4\xae\xc5\xbeymybi\xc5\xb3 vairavimo mokykloje). Per Comic Relief jis \xc4\xafsitrauk\xc4\x97 \xc4\xaf labdaring\xc4\x85 veikl\xc4\x85, skirt\xc4\x85 pad\xc4\x97ti \xc5\xbdIV ir AIDS sergantiems \xc5\xbemon\xc4\x97ms. \xc5\xa0i\xc4\x85 labdaring\xc4\x85 veikl\xc4\x85 jis t\xc4\x99sia iki \xc5\xa1iol._NEWLINE_Kiti du jo singlai Sunshine ir Say It Isn't So atitinkamai pasiek\xc4\x97 3 ir 4 top\xc5\xb3 vietas. Antrasis albumas Go Your Own Way JK atsid\xc5\xabr\xc4\x97 11-oje vietoje, o daugelyje Azijos \xc5\xa1ali\xc5\xb3 pasiek\xc4\x97 pirm\xc4\x85sias top\xc5\xb3 vietas bei tapo platininiu._NEWLINE_G. Geitsas m\xc4\x97gavosi stulbinan\xc4\x8dia s\xc4\x97kme u\xc5\xbe JK rib\xc5\xb3 \xe2\x80\x93 Azijoje, Piet\xc5\xb3 Afrikoje ir daugelyje Europos \xc5\xa1ali\xc5\xb3. Jis laim\xc4\x97jo MTV Asia's Award (MTV Azijos Apdovanojimuose) 2003/2004 m. Geriausio tarptautinio atlik\xc4\x97jo apdovanojim\xc4\x85 bei tokios pa\xc4\x8dios nominacijos apdovanojimus MTV China ir MTV Taiwan._NEWLINE_Say It Isn't So singlas, i\xc5\xa1leistas 2003 m. ir pasiek\xc4\x99s top\xc5\xb3 vir\xc5\xa1\xc5\xabnes, kolkas yra paskutinis jo singlas, i\xc5\xa1leistas Jungtin\xc4\x97je Karalyst\xc4\x97je iki 2007 m._NEWLINE_2004 m. prad\xc5\xbeioje Garethas sureng\xc4\x97 koncertin\xc4\xaf tur\xc4\x85 po JK, o v\xc4\x97liau j\xc4\xaf prat\xc4\x99s\xc4\x97 Europoje ir Azijoje, prie\xc5\xa1 tai kai pa\xc4\x97m\xc4\x99s pertrauk\xc4\x85 tapo logopedu (speech coach), instruktoriumi (dalyvavo Mcguire\xe2\x80\x99o programoje (d\xc4\x97l mik\xc4\x8diojimo)). Taip pat atliko vaidmen\xc4\xaf filme Seeing Double bei toliau t\xc4\x99s\xc4\x97 labdaring\xc4\x85 veikl\xc4\x85, nor\xc4\x97damas parodyti ir \xc4\xafsamonti AIDS problemati\xc5\xa1kum\xc4\x85 dalyvavo koncerte (su MTV) Indonezijoje, koncertavo 50 000 \xc5\xbemoni\xc5\xb3._NEWLINE_Vien tik JK jau pardav\xc4\x97 vir\xc5\xa1 3 mln. singl\xc5\xb3 ir album\xc5\xb3, \xc4\xafskaitant 2 ir 6 geriausiai perkamus 2002 m. singlus (Unchained Melody), kurio parduota 1,3 mln., Anyone Of Us (Stupid Mistake), kurio parduota 570 000 kopij\xc5\xb3 ir 2003 m. geriausiai perkam\xc4\x85 singl\xc4\x85 Spirit in the Sky, 550 000 kopij\xc5\xb3.\n_START_SECTION_\nDabartin\xc4\x97 karjera\n_START_PARAGRAPH_\n2003 m. ir 2004 m. nacionalin\xc4\x97 spauda prane\xc5\xa1\xc4\x97, kad \xc4\xafra\xc5\xa1\xc5\xb3 kompanija BMG nutrauk\xc4\x97 sutart\xc4\xaf su G. Geitsu. Prane\xc5\xa1imuose buvo teigiama, jog pagrindin\xc4\x97 prie\xc5\xbeastis, past\xc5\xabm\xc4\x97jusi nutraukti su juo sutart\xc4\xaf, buvo ma\xc5\xbeas antrojo Geitso albumo ir koncert\xc5\xb3 biliet\xc5\xb3 perkamumas, ta\xc4\x8diau tiek G. Geitsas, tiek \xc4\xafra\xc5\xa1\xc5\xb3 kompanija, tuo metu paneig\xc4\x97 tokius prane\xc5\xa1imus. Vis d\xc4\x97lto, po 2-ej\xc5\xb3 met\xc5\xb3 2006 m. baland\xc4\xaf Garethas paliko \xc5\xa1i\xc4\x85 kompanij\xc4\x85._NEWLINE_V\xc4\x97liau Geitsas pasirod\xc4\x97 dokumentiniame filme Whatever Happened to Gareth Gates? (Kas atsitiko Garethui Geitsui?), kuriame buvo atskleistas jo patirtis muzikos versle ir jo asmeninio gyvenimo gair\xc4\x97s. Filmas buvo rodomas 2006 m. gruod\xc4\xaf per ITV1. Jis u\xc5\xbetikrino nauj\xc4\x85 sutart\xc4\xaf su UMTV (dalinai ir su Universal), album\xc4\x85 ir nauj\xc5\xb3 jo pasirodym\xc5\xb3 fragmentus._NEWLINE_2006 m. lapkri\xc4\x8dio 29 d. slapta pristatytos naujos dainos, iliustruojan\xc4\x8dios jo kuriam\xc4\x85 nauj\xc4\x85 muzik\xc4\x85: Afterglow, Pictures of the Other Side, Changes, Angel on My Shoulder, New Kid in Town, Lost in You, Can't Believe It's Over ir 19 Minutes. Garethas dirbo su tokiais dain\xc5\xb3 autoriais kaip Sacha Skarbek (kuria D\xc5\xbeeimsui Blantui (James Blunt), Ricky Ross (Deacon Blue Fame) ir Pete Gordeno, o prodiusavo j\xc4\xaf Martin Terefe, Jon Hall bei Nick Whitecross._NEWLINE_Nuo 2004 m. intensyviai dirbo su dain\xc5\xb3 autore/dainininke Judie Tzuke (geriausiai \xc5\xbeinoma hitu tapusia daina Stay With Me Till Dawn). Pirmin\xc4\xaf kontakt\xc4\x85 matomai u\xc5\xbemezg\xc4\x97 per Lucie Silvas; nuolatinis Geitso gitaristas (groja akustine gitara), Graham Kearns, taip pat dirbo su Tzuke ir labai pad\xc4\x97jo Garethui ruo\xc5\xa1iant abejus albumus. Dalyvaudamas Crew Limelight per 2004 m. spalio m\xc4\x97n. Tzukes koncertin\xc4\xaf tur\xc4\x85, Garethas \xe2\x80\x9eback'uose\xe2\x80\x9c dainavo Tzuk\xc4\x97s dain\xc4\x85 Bully (i\xc5\xa1 jos albumo Secret Agent), kas labai nustebino \xc5\xbei\xc5\xabrovus. Dark Days, dain\xc4\x85, kuri\xc4\x85 Garethas para\xc5\xa1\xc4\x97 kartu su Tzuke, atsid\xc5\xabr\xc4\x97 pirmoje 2007 m. Tzuk\xc4\x97s albumo vietoje._NEWLINE_2007 m. kovo 30 d. Geitsas pirm\xc4\x85kart sudalyvavo tiesioginiame televizijos pokalbi\xc5\xb3 \xc5\xa1ou Friday Night (su Jonathan Ross) po savo kalbos tobulinimo (d\xc4\x97l mik\xc4\x8diojimo)._NEWLINE_Pirmasis jo singlas Changes, kuris buvo i\xc5\xa1leistas 2007 m. baland\xc5\xbeio 9 d. (i\xc5\xa1 naujojo albumo) pasiek\xc4\x97 14-\xc4\x85j\xc4\x85 top\xc5\xb3 viet\xc4\x85, o antrasis Garetho singlas Angel on My Shoulder, i\xc5\xa1leistas liepos 18 d., atsid\xc5\xabr\xc4\x97 22-oje vietoje. Abu singlai UK Top 40 i\xc5\xa1silaik\xc4\x97 tik 1 savait\xc4\x99. Tre\xc4\x8diasis Geitso albumas Pictures of the Other Side, i\xc5\xa1leistas liepos 25 d. i\xc5\xa1silaik\xc4\x97 2 savaites UK album\xc5\xb3 topuose, \xc4\x8dia pasiek\xc4\x99s 23-\xc4\x85j\xc4\x85 viet\xc4\x85, o po to, kit\xc4\x85 savait\xc4\x99, albumas atsid\xc5\xabr\xc4\x97 66-oje top\xc5\xb3 vietoje, kol galiausiai visi\xc5\xa1kai i\xc5\xa1krito i\xc5\xa1 top\xc5\xb3._NEWLINE_G. Geitsas pasira\xc5\xa1\xc4\x97 kontrakt\xc4\x85 d\xc4\x97l dalyvavimo naujajame televizijos projekto Dancing on Ice sezone. Gareth\xc4\x85 TV ekranuose galima bus i\xc5\xa1vysti jau 2008 m. saus\xc4\xaf.\n_START_SECTION_\nAsmeninis gyvenimas\n_START_PARAGRAPH_\nG. Geitsas yra kvalifikuotas logopedas ir pastaruoju metu, dalyvaudamas Mcguiro programoje (McGuire Programme), padeda tokiems pat mik\xc4\x8diojantiems \xc5\xbemon\xc4\x97ms, kaip ir jis. Geitsas tapo jauniausiu logopedo kvalifikacij\xc4\x85 \xc4\xafgijusiu \xc5\xbemogumi Jungtin\xc4\x97je Karalyst\xc4\x97je (pagal McGuire\xe2\x80\x99o program\xc4\x85). Pirmasis jo kursas (dar ne savaranki\xc5\xa1kas) vyko 2005 m. vasar\xc4\xaf, o 2006 m. rugpj\xc5\xabt\xc4\xaf pats praved\xc4\x97 kurs\xc4\x85 Galv\xc4\x97juje (Galway) bei lapkrit\xc4\xaf \xe2\x80\x93 Bournmoute (Bournmouth)._NEWLINE_Geitsas yra atsidav\xc4\x99s sporto sirgalius, palaiko Bradford bulls ir Leeds United AFC komandas._NEWLINE_Buvo tvirtinama, kad per 2002 m. Pop idol, Garethas u\xc5\xbemezg\xc4\x97 intymius santykius su gra\xc5\xbeuole manekene Katie Price. I\xc5\xa1 prad\xc5\xbei\xc5\xb3 jis paneig\xc4\x97 gandus, bet galiausiai, 2003 m., prisipa\xc5\xbeino tur\xc4\x97j\xc4\x99s su ja roman\xc4\x85. Prad\xc5\xbeioje Geitsas atsisak\xc4\x97 patvirtinti gandus, teigdamas, kad \xe2\x80\x9esantykiai yra privatus dalykas\xe2\x80\x9c ir buvo \xc4\xafskaudintas, kai Price papasakojo apie j\xc5\xb3dviej\xc5\xb3 santykius \xc5\xbeiniasklaidai._NEWLINE_G. Geitsas gyvena Vauxhall, Londone kartu su Suzanne Mole \xe2\x80\x93 \xc5\xa1ok\xc4\x97ja, choreografe ir manekene, su kuria jis susipa\xc5\xbeino per 2002 m. Record of the Year apdovanojimus. 2006 m. spal\xc4\xaf \xc5\xbeurnalas The People prane\xc5\xa1\xc4\x97, kad jie slapta susituok\xc4\x97, nors v\xc4\x97liau i\xc5\xa1ai\xc5\xa1k\xc4\x97jo, kad tai netiesa._NEWLINE_G. Geitsas yra \xc5\xbdIV/AIDS labdaros fondo glob\xc4\x97jas."